U pravosudnom sustavu narednih će godina veći broj sudaca i državnih odvjetnika navršiti dob za umirovljenje. Tijela i dionici naveli su da će se narednih godina u mnogim saveznim zemljama znatno povećati broj predstojećih umirovljenja, posebno u istočnim dijelovima. Zbog toga će i Ministarstvo pravosuđa i Ministarstvo financija morati osigurati zapošljavanje dovoljnog broja novih sudaca i državnih odvjetnika. Dionici su izrazili zabrinutost zbog nedostatka konkurentnih početnih plaća za nove suce i državne odvjetnike, posebno u usporedbi s privatnom praksom, zbog čega je teže privući dovoljan broj kvalificiranih diplomiranih osoba za sudove i državno odvjetništvo . Taj problem u nekim dijelovima Njemačke mogao bi biti izraženiji s obzirom na to da se razine plaća među saveznim zemljama mogu razlikovati i do 17 % .

Pokrenuta je rasprava o pravu ministara pravosuđa da daju upute državnim odvjetnicima u pojedinačnim predmetima. Predloženom izmjenom to bi se pravo ukinulo kao reakcija na presudu Suda Europske unije povezanu s primjenom europskog uhidbenog naloga , u kojoj je utvrđeno da uredi njemačkog državnog odvjetništva ne pružaju dovoljno jamstvo neovisnosti od izvršne vlasti za potrebe izdavanja europskog uhidbenog naloga. Izmjenu je Savezni parlament odbio 28. svibnja 2020 . Državno odvjetništvo strukturno je dio izvršne vlasti. Stoga i kako je predviđeno odgovarajućim odredbama Zakona o pravosudnom sustavu , ministri pravosuđa saveznih zemalja i savezni ministar pravosuđa mogu davati upute državnim odvjetnicima u pojedinačnim predmetima. Ta je ovlast podložna pravnim zaštitnim mjerama. Uz načelo zakonitosti , koje ograničava sve radnje državnog odvjetništva, i ustavno načelo vladavine prava , postoje dodatne zaštitne mjere na saveznoj razini i razini saveznih zemalja . Opći je učinak osiguravanje da upute u određenom predmetu ni u kojem slučaju ne mogu prijeći granice zakona . Štoviše, i tijela i dionici objasnili su da se samo u vrlo rijetkim slučajevima to pravo davanja uputa zaista ostvaruje . Čini se da se tom praksom u kombinaciji s postojećim pravnim zaštitnim mjerama umanjuje rizik od zloupotrebe prava davanja uputa .

Njemački pravosudni sustav karakterizira savezno uređenje te zemlje i važna uloga saveznih zemalja (Länder) u pravosuđu. Razina percipirane neovisnosti sudstva kategorizirana je kao visoka. Odnedavno se raspravlja o zaštitnim mjerama za neovisnost državnih odvjetnika. Njemački pravosudni sustav uglavnom je učinkovit iako je za neke pokazatelje primijećen pad ukupne učinkovitosti. Mnogo se radi na daljnjem razvoju digitalizacije pravosudnog sustava, čime bi se pridonijelo povećanju njegove učinkovitosti i kvalitete. „Paktom za vladavinu prava”, koji je 2019. sklopljen između savezne razine i saveznih zemalja, omogućit će se dodatna financijska sredstva za pravosudni sustav i otvoriti 2 000 novih radnih mjesta za suce i državne odvjetnike do kraja 2021. To je važno i s obzirom na sve veći broj sudaca i državnih odvjetnika koji će u narednim godinama otići u mirovinu.

Poštovanje temeljnih i ustavnih prava osigurava se na nekoliko načina. Ocjenjivanje ustavnosti odvija se i na saveznoj razini i na razini saveznih zemalja. Na saveznoj razini Temeljnim zakonom predviđen je niz različitih postupaka kojima se Saveznom ustavnom sudu omogućuje ocjenjivanje ustavnosti . To uključuje apstraktno sudsko preispitivanje statuta, posebno sudsko preispitivanje statuta, sporove između savezne razine i saveznih zemalja, sporove između ustavnih tijela i pojedinačne ustavne tužbe, što u iznimnim slučajevima može uključivati i ocjenjivanje ustavnosti statuta. Savezni ustavni sud može donositi i preliminarne zabrane. Ocjenjivanje ustavnosti postoji i na razini saveznih zemalja. Za zakone saveznih zemalja to provode njihovi nadležni ustavni sudovi. Opći režim uspostavljen za ocjenjivanje ustavnosti općenito se smatra djelotvornim. Međutim, zbog nedavne presude Saveznog ustavnog suda od 5. svibnja 2020. pojavila se zabrinutost s obzirom na područje primjene ocjenjivanja ustavnosti u odnosu na pravni poredak Europske unije . Dionici su ukazali i na određene aspekte povezane s mehanizmima koji su uspostavljeni za praćenje zadovoljavajuće provedbe presuda Saveznog ustavnog suda. Postoje određene zabrinutosti da ne postoji djelotvoran mehanizam kojim bi se osiguralo da se presude provode u određenom roku, o čemu svjedoči nedostatak popratnih zakonodavnih mjera u provedbi povijesne presude o zakonu o porezu na nasljedstvo iz 2014. ili na razini određene savezne zemlje u kojoj izvršna vlast nije provela presude upravnih sudova u području prava Unije o kvaliteti zraka . Još je jedan aspekt nedostatak bilo kakvog brzog ocjenjivanja ustavnosti novih zakona kada se sumnja u njihovu ustavnost i kada postoje razlozi za vjerovanje da zakonodavac ne provodi u potpunosti prethodne presude Saveznog ustavnog suda. Jedini je dostupan pravni lijek u tom konkretnom slučaju pokretanje nove tužbe, što može dovesti do znatnih opterećenja za stranku koja je podnijela tužbu . U kontekstu pandemije bolesti COVID-19 Savezni ustavni sud bio je nadležan s obzirom na određene mjere donesene za borbu protiv pandemije te je naložio preliminarne zabrane nekih mjera. Štoviše, upravni sudovi diljem Njemačke bili su nadležni u postupcima o preliminarnim mjerama ili zabranama s obzirom na određene javne mjere povezane s pandemijom bolesti COVID-19, u nekim slučajevima s uspjehom, dok su glavni postupci u tijeku .

Uspostavljen je okvir za zaštitu novinara iako postoje neke zabrinutosti zbog sve češćih napada na novinare. Okvir za zaštitu novinara definiran je slobodom tiska i slobodom radiodifuzije zajamčenima Temeljnim zakonom . To je dodatno dopunjeno relevantnim aktima saveznih zemalja o tisku i medijima. Novinari imaju pravo zaštititi svoje izvore i odbiti svjedočiti u kaznenim, građanskim i upravnim predmetima. Na temelju legitimnog interesa pravo pristupa informacijama zajamčeno je Ustavom, a pristup informacijama savezne vlade uređen je Zakonom o slobodnom pristupu informacijama. Trinaest saveznih zemalja donijelo je slične okvire. Novinari su zaštićeni od kaznenih djela na temelju kaznenog prava koje se primjenjuje na sve građane. Trenutačno u Njemačkoj ne postoji poseban zakon za zaštitu novinara od kriminala ili istraživanje relevantnog kaznenog djela. U okviru policijskih statističkih podataka o kriminalu napadi na novinare ne procjenjuju se zasebno, već se uzimaju u obzir kaznena djela protiv medija općenito. Ipak, njemačka nadležna tijela smatraju da zaseban zakon za zaštitu novinara i zasebna evidencija napada nisu potrebni u odnosu na kontekst dostupnih statističkih podataka o opsegu problema . U Njemačkoj se kleveta može kazniti kaznom zatvora premda je potrebno napomenuti da se to u praksi događa vrlo rijetko . Prema Izvješću o praćenju medijskog pluralizma za 2020. ukupni osnovni pokazatelji zaštite koji se odnose na novinarsku struku, standarde i zaštitu ukazuju na nizak rizik. Međutim, relevantni pokazatelj iz Izvješća o praćenju medijskog pluralizma za 2020. o fizičkoj sigurnosti ukazuje na visok rizik. Reporteri bez granica naveli su da su 2018. prijavljena najmanje 22, a 2019. najmanje 13 nasilnih napada na novinare . Platforma Vijeća Europe za promicanje zaštite novinarstva i sigurnosti novinara objavila je 2019. i 2020. pet upozorenja za Njemačku, koja se odnose na slučajeve napada na fizičku sigurnost, uznemiravanja i zastrašivanja novinara te drugih djela koja imaju negativan učinak na slobodu medija .

Savezno ministarstvo pravosuđa i zaštite potrošača (2017.), sudovi savezne vlade i vlade saveznih zemalja. https://www.bmjv.de/SharedDocs/Downloads/DE/PDF/Anzahl_der_Gerichte_des_Bundes_und_der_Laender.pdf?__blob=publicationFile .

Savezno ministarstvo pravosuđa i zaštite potrošača (2019.), Pakt za vladavinu prava. https://www.bmjv.de/SharedDocs/Artikel/DE/2019/020119_Rechtstaat.html .

Savezno ministarstvo unutarnjih poslova, graditeljstva i zajednice (2019.), Sprečavanje korupcije u saveznoj upravi: godišnje izvješće za 2018. https://www.bmi.bund.de/SharedDocs/downloads/EN/themen/moderne-verwaltung/korruption-prevention-report-2018.pdf?__blob=publicationFile&v=2 .

Sud Europske unije (2020), priopćenje za medije nakon presude njemačkog Ustavnog suda od 5. svibnja 2020., br. 58/20.

Sud Europske unije, presuda od 27. svibnja 2019., OG i PI, spojeni predmeti C-508/18 i C-82/19.

Svjetska banka, Profil zemlje: Njemačka. https://star.worldbank.org/sites/star/files/germany-ad-country-profile.pdf .

Transparency International (2019.), Indeks percepcije korupcije za 2019. https://www.transparency.org/en/cpi/2019/results/deu .

Ured UN-a za droge i kriminal (2019.), Review of implementation of the United Nations Convention against Corruption (Preispitivanja provedbe Konvencije Ujedinjenih naroda protiv korupcije) – Sažetak: Njemačka. https://www.unodc.org/documents/treaties/UNCAC/WorkingGroups/ImplementationReviewGroup/17-18December2019/V1911805e.pdf .

Ured Visokog povjerenika Ujedinjenih naroda za ljudska prava (1993.), Načela koja se odnose na status nacionalnih institucija za promicanje i zaštitu ljudskih prava (Pariška načela) – donesena rezolucijom Opće skupštine 48/134 od 20. prosinca 1993.

Verfassungsblog: On matters constitutional. https://verfassungsblog.de/.

Vijeće Europe, Platforma za promicanje zaštite novinarstva i sigurnosti novinara. https://www.coe.int/en/web/media-freedom .

Vijeće Europe: Odbor ministara (2000.), Preporuka Rec(2000)19 Odbora ministara državama članicama o ulozi državnog odvjetništva u sustavu kaznenog pravosuđa.

Virtualni posjet Njemačkoj u kontekstu Izvješća o vladavini prava za 2020.